ฟาโรห์โซเบคเอมซาฟที่ 1

**เซเคมเร วัดจ์คาว โซเบคเอมซาฟที่ 1** เป็นฟาโรห์แห่งอียิปต์โบราณจากราชวงศ์ที่สิบเจ็ดในช่วงสมัยระหว่างกลางที่สอง เนื่องจากทั้งพระองค์และฟาโรห์โซเบคเอมซาฟที่ 2 ต่างก็ทรงเป็นผู้สืบทอดพระราชบัลลังก์ต่อจากฟาโรห์นุบเคเปอร์เร อินเทฟ ผู้ซึ่งเป็นผู้ปกครองจากราชวงศ์ที่สิบเจ็ดที่มีศูนย์กลางการปกครองที่ธีบส์

## หลักฐานที่กล่าวถึงพระองค์
ปรากฏโบราณวัตถุหลายชิ้นที่กล่าวถึงฟาโรห์เซเคมเร วัดจ์คาว โซเบคโฮเทปที่ 1 ดูที่ไรโฮลต์ 1997:395 แฟ้ม 17:6

### อไบดอส
ฟาโรห์โซเบคเอมซาฟที่ 1 ทรงมีพระโอรสที่ทรงพระนามเดียวกับพระองค์ คือ โซเบคเอมซาฟ ซึ่งมีหลักฐานปรากฏอยู่บนรูปสลักหมายเลข ซีจี 386 ที่ไคโร ซึ่งมาจากอไบดอส โดยสลักเป็นภาพเจ้าชายพระองค์นี้ทรงยืนเด่นอยู่ระหว่างพระบาทของพระบิดาในลักษณะที่สื่อว่าพระองค์ทรงเป็นรัชทายาทที่ทรงเลือกไว้

* ไคโร ซีจี 386 รูปสลักหินแกรนิตสีแดงพร้อมภาพสลักนูนต่ำของ “พระราชโอรสแห่งกษัตริย์ โซเบคเอมซาฟ” จากวิหารโอซิริสที่อไบดอส

### เดนเดรา
ปรากฏการกล่าวถึงพระมเหสี พระราชธิดา และราชบุตรเขยของฟาโรห์โซเบคเอมซาฟบนจารึกหินที่เดนเดรา โดยพระอัครมเหสีของ คือ พระนางนุบเอมฮัต โดยพระนางและพระราชธิดาพระนามโซเบคเอมเฮบ ทรงปรากฏอยู่ในจารึกของพระสวามีของเจ้าหญิงโซเบคเอมเฮบ คือ พระราชโอรสแห่งกษัตริย์พระนามว่า อาเมนี ซึ่งพระราชโอรสของพระมเหสีฮาอังค์เอส

* พิพิธภัณฑ์เพทรี 14326 + มอสโก ไอ.1.บี.32 | มีจารึกหินของราชบุตรเขยอาเมนีที่เดนเดรา เศษจารึกชิ้นหนึ่งถูกซื้อที่คอปโตส แต่ข้อความอ้างถึงเดนเดรา

### วาดีอัลฮัมมามาต
วาดีอัลฮัมมามาตเป็นเส้นทางจากแม่น้ำไนล์ใกล้เมืองคอปโตสไปยังเมืองคูเซียร์บนชายฝั่งทะเลแดง ฟาโรห์โซเบคเอมซาฟที่ 1 ทรงปรากฏอยู่ในจารึกหลายชิ้นที่กล่าวถึงคณะเดินทางทำเหมืองไปยังเหมืองหินในวาดีอัลฮัมมามาตในทะเลทรายตะวันออกในช่วงรัชสมัยของพระองค์ หนึ่งในจารึกเหล่านี้ระบุวันที่ชัดเจนว่าอยู่ในปีที่ 7 แห่งการครองราชย์ของพระองค์

* แอลดี วีไอ 23 (9) | จารึกบนผาหินปรากฏพระนามของฟาโรห์โซเบคเอมซาฟที่ 1 เป็นบันทึกการเดินทางของข้าราชสำนักนามว่า อินิ-โซเบค และยังกล่าวถึงสมาชิกในครอบครัวและข้าราชสำนักคนอื่น ๆ ด้วยที่วาดีอัลฮัมมามาต 
* ภาพถวายเครื่องบูชา 2 ภาพ และพระนามเต็ม 2 พระนาม (หนึ่งในนั้นลงเวลาไว้ปีที่ 7 แห่งการครองราชย์) ซึ่งอยู่ในพื้นที่

### อัล-มะดามูด
[thumb|ฟาโรห์โซเบคเอมซาฟที่ 1 ทรงถวายเหล้าองุ่น ณ [วิหารเทพมอนตู (อัล-มะดามูด)|วิหารเทพมอนทูที่อัล-มะดามูด]]
ฟาโรห์โซเบคเอมซาฟที่ 1 ทรงบูรณะและตกแต่งวิหารเทพมอนทูที่อัล-มะดามูด โดยยังคงหลงเหลือภาพสลักนูนสูงอันงดงามของฟาโรห์พระองค์นี้ขณะทรงถวายเครื่องบูชาแด่เทพเจ้า เสาหินทรายของพระองค์ต้นหนึ่งยังคงหลงเหลือมาจนถึงปัจจุบัน

* ไคโร, ลูฟวร์, รายงานทางโบราณคดีที่อัล-มะดามูด | องค์ประกอบทางสถาปัตยกรรมจากวิหาร (เจอี 44945เอ, 44946, 44947, 44950บี–ดี)
* พิพิธภัณฑ์กลางแจ้งคาร์นัก | งานตกแต่งภายในซุ้มประตูของฟาโรห์เซนุสเรตที่ 3
* รายงานทางโบราณคดีที่อัล-มะดามูด | ข้อความกัลปนาบนฐานรูปสลักขนาดมหึมาซึ่งเดิมถูกยึดมาใช้ใหม่โดยฟาโรห์โซเบคโฮเทปที่ 3 จากฟาโรห์พระองค์ก่อนหน้า โดยที่ไรโฮลต์ (1997:146) ระบุว่าฟาโรห์โซเบคเอมซาฟที่ 1 ทรงได้บูรณะวิหารและสร้างคานศิลาให้กับโถงที่ปรากฏพระนามของฟาโรห์โซเบคโฮเทปที่ 3

### หลักฐานอื่น ๆ
[thumb|175x175px|ตราประทับสคารับรูปหัวใจของฟาโรห์โซเบคเอมซาฟที่ 1 ในปัจจุบันอยู่ที่[พิพิธภัณฑ์บริติช ]]

* บีเอ็ม อีเอ 7876 | ตราประทับสคารับรูปหัวใจที่ปรากฏพระนามของฟาโรห์โซเบคเอมซาฟ (พระนามส่วนพระองค์) ที่ดะรอ อะบู อันนะญา (?)
* ไลเดิน เอเฮช 216 | กล่องบรรจุอวัยวะ (35 × 43 × 48 ซม.) ปรากฏพระนามของฟาโรห์โซเบคเอมซาฟ (พระนามส่วนพระองค์) ที่ดะรอ อะบู อันนะญา (?)
* ไคโร เจอี 38030 / ซีจี 17011 | เสาโอเบลิสก์ที่พบในแหล่งซ่อนวัตถุของวิหารใหญ่ที่คาร์นัก
* ไม่ทราบที่เก็บปัจจุบัน | ทับหลังประตูที่คาร์นัก
* บีเอ็ม อีเอ 871 | รูปสลักหินแกรนิตสีแดงในท่านั่ง (สูง 164 ซม.) พร้อมคำอุทิศแด่เทพอามุน ผู้เป็นเจ้าแห่งบัลลังก์ทั้งสองแผ่นดินที่คาร์นัก
* พิพิธภัณฑ์เพทรี 14209 | รูปสลักขนาดเล็กที่คาร์นัก
* ไม่ทราบที่เก็บปัจจุบัน | แผ่นหินก้อนหนึ่งที่อัด-ดีร์ อัล-บะห์รี
* ไม่ทราบที่เก็บปัจจุบัน | ฐานแท่นและเศษบล็อกหินที่เอ็ฏโฏด
* พิพิธภัณฑ์อียิปต์ที่ตูริน รหัส 12053+12054 | ศาลบูชาที่อัล-ญะบะลัยน์
* พิพิธภัณฑ์อัสวาน 1364 | รูปสลักคู่ที่เอลเลแฟนไทน์
* ไอเอฟเอโอ ไคโร | เสาโอเบลิสก์ที่ไม่ทราบแหล่งที่มา 
* ไคโร ซีจี 42029 (เจอี 37420) | รูปสลักกษัตริย์ทรงย่างก้าว (สูง 30 ซม.) พบในแหล่งซ่อนรูปสลักราชวงศ์ในวิหารใหญ่ เป็นของฟาโรห์โซเบคเอมซาฟที่คาร์นัก
* ไคโร เจอี 54858 | เสาปาปิรัสและทับหลังที่ปรากฏพระนามของฟาโรห์โซเบคโฮเทปที่ 3 และฟาโรห์โซเบคเอมซาฟ

### '''หลักฐานที่ไม่ร่วมสมัย'''

#### บันทึกพระนามแห่งคาร์นัก
บันทึกพระนามแห่งคาร์นักลำดับที่ 54 (48) กล่าวถึงพระนามครองราชย์เซเคมเร วัดจ์คาว ส่วนคาร์ทูชที่อยู่ข้างพระนามนั้นสูญหายไปแล้ว

## แนวคิดทฤษฎี

### ลำดับการครองราชย์ในราชวงศืที่สิบเจ็ดแห่งอียิปต์

#### ภายหลังการครองราชย์ของเหล่าฟาโรห์อินเทฟ
[thumb|331x331px|รูปสลักหินแกรนิตสีแดงของฟาโรห์เซเคมเร วัดจ์คาว โซเบคเอมซาฟ (พิพิธภัณฑ์บริติช)[https://www.britishmuseum.org/research/search_the_collection_database/search_object_details.aspx?objectid=111421&partid=1].](https://th.wikipedia.org/wiki/%E0%B9%84%E0%B8%9F%E0%B8%A5%E0%B9%8C:British_Museum_Egypt_079.jpg)
[thumb|270x270px|ภาพสลักนูนของฟาโรห์โซเบคเอมซาฟที่ 1 ที่[วิหารเทพมอนทู (อัล-มะดามูด)]]
thumb|263x263px|เสาหินทรายและคานหินของฟาโรห์โซเบคเอมซาฟที่ 1
ไอแดน ด็อดสันได้จัดลำดับรัชสมัยของฟาโรห์เซเคมเร วาดจ์คาว โซเบคเอมซาฟให้อยู่หลังรัชสมัยของฟาโรห์ดเจฮูติและฟาโรห์เซเคมเร-เวปมาอัต อินเทฟ ประการแรกเขาชี้ว่าโถบรรจุอวัยวะของฟาโรห์โซเบคเอมซาฟมีขนาดใหญ่กว่าเล็กน้อย ซึ่งยาวกว่า 4.1 ซม. และสูงกว่า 3.4 ซม. โดยเมื่อเทียบกับโถบรรจุอวัยวะของฟาโรห์ทั้งสองพระองค์นั้น เขายังสังเกตด้วยว่าจารึกบนโถของฟาโรห์เซเคมเร วาดจ์คาว โซเบคเอมซาฟ “เขียนในแนวตั้ง แทนที่จะเป็นแนวนอนเหมือนกับของฟาโรห์ดเจฮูติและฟาโรห์เซเคมเร เวปมาอัต [อินเทฟ]”

คิม ไรโฮลต์ ซึ่งเป็นนักไอยคุปต์วิทยาชาวเดนมาร์ก ก็จัดให้รัชสมัยของฟาโรห์โซเบคเอมซาฟที่ 1 ให้อยู่หลังรัชสมัยของฟาโรห์เซเคมเร-เวปมาอัต อินเทฟ และฟาโรห์นุบเคเปอร์เร อินเทฟเช่นกัน ประการแรกเขาเห็นว่า “พระราชโอรสแห่งกษัตริย์ อันเทฟโมส” (หรือ อินเทฟโมส) ทรงได้รับการยกย่องจากฟาโรห์โซเบคเอมซาฟจากผลงานของพระองค์ในพิธีเทศกาลโซการ์บนรูปสลัก บีเอ็ม อีเอ 13329 อย่างไรก็ตาม ตามความเห็นของไรโฮลต์ “ไม่ว่าอย่างไร พระนาม อันเทฟโมส เป็นพระนามที่มีพระนามของฟาโรห์ประกอบอยู่ด้วย” ดังนั้น ฟาโรห์โซเบคเอมซาฟที่ทรงยกย่องพระองค์จึงต้องทรงเป็นผู้สืบราชบัลลังก์ต่อจากฟาโรห์อินเทฟ “ซึ่งพระนาม (อันเทฟโมส) หมายถึงฟาโรห์พระองค์หนึ่งในราชวงศ์นั้น” นอกจากนี้ เนื่องจากพระราชโอรสและผู้สืบราชบัลลังก์ที่น่าจะเป็นของฟาโรห์เซเคมเร วัดจ์คาว โซเบคเอมซาฟที่ 1 ก็ทรงพระนามว่าโซเบคเอมซาฟ ซึ่งไม่ใช่อินเทฟ ไรโฮลต์จึงสรุปว่าฟาโรห์พระองค์นี้ต้องทรงครองราชย์หลังบรรดาฟาโรห์อินเทฟ

ประการที่สอง ไรโฮลต์เสนอว่าฟาโรห์โซเบคเอมซาฟ วัดจ์คาว ทรงครองราชย์หลังฟาโรห์นุบเคเปอร์เร อินเทฟ เนื่องจากในขณะที่ฟาโรห์พระองค์แรกทรงดำเนินการบูรณะวิหารเทพมอนทูที่เมดามูดครั้งใหญ่ “ไม่พบร่องรอยใด ๆ” ของฟาโรห์นุบเคเปอร์เร อินเทฟที่นั่น สำหรับไรโฮลต์ สิ่งนี้ “อาจชี้ให้เห็นว่าวิหารแห่งนี้ได้รับการบูรณะและนำกลับมาใช้งานอีกครั้งหลังรัชสมัยของฟาโรห์เซเคมเร วัดจ์คาว โซเบคเอมซาฟเท่านั้น” ดังนั้น ไรโฮลต์จึงสรุปว่าฟาโรห์เซเคมเร วัดจ์คาว โซเบคเอมซาฟทรงครองราชย์หลังจากฟาโรห์นุบเคเปอร์เร อินเทฟ และควรถูกนับให้เป็นฟาโรห์โซเบคเอมซาฟที่ 2

#### ก่อนหน้าการครองราชย์ของเหล่าฟาโรห์อินเทฟ
ในปี ค.ศ. 2001 แดเนียล โพลซ์ได้ค้นพบสุสานของฟาโรห์นุบเคเปอร์เร อินเทฟอีกครั้งที่ดะรอ อะบู อันนะญา และเขาเสนอความเห็นว่าฟาโรห์นุบเคเปอร์เร อินเทฟทรงครองราชย์ในช่วงเกือบสิ้นสุดของราชวงศ์ที่สิบเจ็ด นั่นหมายความว่า ฟาโรห์เซเคมเร วัดจ์คาว โซเบคเอมซาฟ ทรงไม่อาจครองราชย์อยู่ระหว่างกลุ่มฟาโรห์อินเทฟกับฟาโรห์สามพระองค์สุดท้ายแห่งราชวงศ์ที่สิบเจ็ดในกลุ่มฟาโรห์อาโมส (คือ ฟาโรห์เซนัคต์เอนเร, ฟาโรห์เซเคนเอนเร และฟาโรห์คาโมส) จากจารึกที่พบบนกรอบประตูซึ่งค้นพบในซากวิหารสมัยราชวงศ์ที่สิบเจ็ดที่ญะบัล อันเตฟ บนถนนสายลักซอร์–ฟัรชูฏ และโดยนัยรวมถึงพระเชษฐาและผู้ทรงครองราชย์ก่อนหน้าพระองค์ คือ ฟาโรห์เซเคมเร-เวปมาอัต อินเทฟ ซึ่งเป็นพระโอรสของฟาโรห์โซเบคเอมซาฟพระองค์ใดพระองค์หนึ่งในสองพระองค์ และฟาโรห์พระองค์นั้นก็น่าจะเป็น ฟาโรห์เซเคมเร เชดทาวี โซเบคเอมซาฟที่ 2 มากที่สุด เนื่องจากพระราชโอรสของฟาโรห์เซเคมเร วัดจ์คาว โซเบคเอมซาฟ ก็มีพระนามว่า โซเบคเอมซาฟเช่นกัน การตีความลำดับราชวงศ์ของไรโฮลต์ในกรณีนี้ยังได้รับการยอมรับจากไอแดน ด็อดสัน นักไอยคุปต์วิทยาชาวอังกฤษด้วย

โพลซ์เองก็เห็นด้วยกับแนวคิดนี้ แต่ในหนังสือที่ตีพิมพ์ในปี ค.ส.2003 เขาจัดให้รัชสมัยของฟาโรห์นุบเคเปอร์เร อินเทฟอยู่ก่อนหน้ารัชสมัยของฟาโรห์อาห์โมสสามพระองค์สุดท้ายของราชวงศ์ที่สิบเจ็ดเล็กน้อย ต่อมา เขาได้แทรกให้รัชสมัยของฟาโรห์เซเคมเร-เฮรูเฮอร์มาอัต อินเทฟ ผู้ทรงสืบราชบัลลังก์ระยะสั้น ๆ ต่อจากฟาโรห์นุบเคเปอร์เรก่อนหน้ารัชสมัยฟาโรห์เซเคนเอนเร แต่ข้อสมมติฐานโดยรวมของเขายังคงเหมือนเดิม โพลซ์ยืนยันว่า ฟาโรห์เซเคมเร วัดจ์คาว โซเบคเอมซาฟที่ 1 เป็นพระราชบิดาของฟาโรห์เซเคมเร เชดทาวี โซเบคเอมซาฟ โดยที่พระราชโอรสของฟาโรห์พระองค์นี้เป็นที่ทราบจากรูปสลักที่อไบดอส ซึ่งระบุว่าทรงมีพระนามว่าโซเบคเอมซาฟเช่นกัน และได้รับการตั้งแต่งให้เป็นรัชทายาทในรูปสลักเดียวกัน โพลซ์กล่าวว่านี่เป็นการจัดโครงสร้างความสัมพันธ์ระหว่างฟาโรห์สองพระองค์ที่มีพระนามว่าโซเบคเอมซาฟในราชวงศ์ที่สิบเจ็ดที่น่าเชื่อถือที่สุด ดังนั้น ฟาโรห์เซเคมเร เชดทาวี โซเบคเอมซาฟจึงควรเป็นฟาโรห์โซเบคเอมซาฟที่ 2 กล่าวคือ เป็นพระราชโอรสและผู้ทรงสืบราชบัลลังก์ของฟาโรห์โซเบคเอมซาฟที่ 1 ในขณะที่ฟาโรห์เซเคมเร-เวปมาอัต อินเทฟ และฟาโรห์นุบเคเปอร์เร อินเทฟจะเป็นพระราชนัดดาของฟาโรห์เซเคมเร วัดจ์คาว โซเบกเอมซาฟที่ 1 ทั้งนี้ทั้งหมดชี้ให้เห็นว่า ฟาโรห์เซเคมเร วัดจ์คาว โซเบคเอมซาฟทรงครองราชย์ในช่วงต้นของราชวงศ์ที่สิบเจ็ดก่อนหน้าเหล่าฟาโรห์อินเทฟ และจึงควรถูกนับให้เป็นฟาโรห์โซเบคเอมซาฟที่ 1

สมมติฐานของโพลซ์และการจัดรัชสมัยของฟาโรห์นุบเคเปอร์เร อินเทฟ ให้เป็นหนึ่งในฟาโรห์พระองค์ท้าย ๆ ของสายราชวงศ์โซเบคเอมซาฟ–อินเทฟ และยังได้รับการสนับสนุน “จากหลักฐานของหีบของมินเอมฮัต เจ้าเมืองคอปโตส” ในปีที่ 3 แห่งการครองราชย์ของฟาโรห์นุบเคเปอร์เร อินเทฟ หีบใบนี้ “เป็นส่วนหนึ่งของเครื่องประกอบพิธีศพของฮอร์นัคต์ (ซึ่งในเอกสารยุคก่อนเคยเรียกว่า ‘อัคฮอร์’) ผู้มีชีวิตอยู่ในรัชสมัยของฟาโรห์เซเคนเอนเร” แม้จะไม่มีใครทราบแน่ชัดว่าฮอร์นัคต์เสียชีวิตเมื่อใด แต่ข้อเท็จจริงที่ว่าเครื่องประกอบพิธีศพของเขามีหีบซึ่งเป็นของมินเอมฮัต ซึ่งชี้ให้เห็นว่าฟาโรห์นุบเคเปอร์เร อินเทฟ และฟาโรห์เซเคนเอนเร ทาโอ ทรงครองราชย์ในช่วงเวลาใกล้เคียงกัน และไม่ควรแยกรัชสมัยของทั้งสองออกจากกันด้วยการแทรกรัชสมัยของฟาโรห์จากราชวงศ์ที่สิบเจ็ดพระองค์อื่น ๆ ที่ครองราชย์ยาวนาน เช่น ฟาโรห์เซเคมเร วัดจ์คาว โซเบคเอมซาฟที่ 1 ซึ่งมีหลักฐานจารึกระบุถึงปีที่ 7 แห่งการครองราชย์ดังที่เดทเลฟ ฟรังเคอ นักไอยคุปต์วิทยาชาวเยอรมันผู้เชี่ยวชาญประวัติศาสตร์ในสมัยราชอาณาจักรกลาง  (1952–2007) ได้เขียนไว้อย่างกระชับในบทความวารสารซึ่งตีพิมพ์ในปี ค.ศ.2008 เพียงหนึ่งปีหลังจากที่เขาเสียชีวิตว่า 
:ตรงกันข้ามกับไรโฮลต์ ผมไม่เห็นว่าจะมีช่องว่างระหว่างรัชสมัยของฟาโรห์โซเบคเอมซาฟพระองค์องค์ใดที่จะทรงครองราชย์หลังจากฟาโรห์นุบเคเปอร์เร อันเทฟ ดังนั้น ฟาโรห์นุบเคเปอร์เร อันเทฟ (ราว 1560 ปีก่อนคริสตกาล) จึงเป็นฟาโรห์อินเทฟที่มีหลักฐานยืนยันดีที่สุด (ตั้งแต่อไบดอสถึงอิดฟู เช่น บีเอ็ม 631, อีเอ 1645, โลงศพหมายเลข 6652) และเป็นฟาโรห์อันเทฟที่สำคัญที่สุดในบรรดาฟาโรห์อันเทฟทั้งสามพระองค์

นอกจากนี้ โพลซ์ยังโต้แย้งว่าการที่ไรโฮลต์ปฏิเสธหลักฐานจากรูปสลักในพิพิธภัณฑ์ไคโรหมายเลข ซีจี 386 ซึ่งระบุว่าพระราชโอรสของฟาโรห์เซเคมเร วัดจ์คาว โซเบคเอมซาฟ มีพระนามว่าโซเบคเอมซาฟอีกพระองค์หนึ่ง โดยกล่าวว่าไม่ได้ให้เบาะแสใด ๆ เกี่ยวกับลำดับฟาโรห์ที่ทรงครองราชย์ที่ธีบส์ในราชวงศ์ที่สิบเจ็ดที่เป็นที่ทราบนั้น เป็นข้อสรุปที่ไม่อาจยอมรับได้ แม้ไรโฮลต์จะยอมรับในหนังสือที่ตีพิพม์ในปี ค.ศ.1997 ของเขาเกี่ยวกับสมัยช่วงสมัยระหว่างกลางที่สองว่า แอนโธนี สแปลิงเจอร์เสนอความเห็นว่าเจ้าชายโซเบคเอมซาฟ ซึ่งมีหลักฐานใน “รูปสลักจากอไบดอส (ไคโร ซีจี 386)” และ “มีพระอิสริยยศเพิ่มเติมว่าเป็นปุโรหิต” อาจจะเป็นบุคคลเดียวกับฟาโรห์โซเบคเอมซาฟที่ 2 เซเคมเร เชดทาวี ไรโฮลต์ก็เพียงเขียนว่า
:การระบุตัวบุคคลนี้เป็นไปไม่ได้ในการจัดลำดับรัชสมัยฟาโรห์โซเบคเอมซาฟทั้งสองพระองค์ตามแบบปัจจุบันของผม ซึ่งเห็นว่าฟาโรห์โซเบคเอมซาฟพระองค์หนึ่ง คือ ฟาโรห์เซเคมเร เชดตาวี ทรงครองราชย์ก่อนกลุ่มฟาโรห์อินเทฟ และอีกพระองค์หนึ่ง คือ ฟาโรห์เซเคมเร วัดจ์คาว ทรงครองราชย์หลังจากพวกเขา

โพลซ์ชี้ว่า แม้ฟาโรห์เซเคมเร วัดจ์คาว โซเบคเอมซาฟจะทรงครองราชย์ในช่วงสมัยระหว่างกลางที่สองที่มีเอกสารหลงเหลืออยู่น้อยมาก ก็ไม่อาจยอมรับทฤษฎีของไรโฮลต์ได้ง่าย ๆ ว่า พระราชโอรสและรัชทายาทที่แต่งตั้งไว้ของฟาโรห์เซเคมเร วัดจ์คาว โซเบคเอมซาฟที่ 1 ทรงไม่ได้สืบราชบัลลังก์ต่อจากพระราชบิดาของพระองค์ เพียงเพราะข้อสมมติฐานของไรโฮลต์ไม่เปิดโอกาสให้ฟาโรห์โซเบคเอมซาฟอีกพระองค์หนึ่งขึ้นครองราชย์ต่อจากฟาโรห์เซเคมเร วัดจ์คาว โซเบคเอมซาฟ เนื่องจากทฤษฎีลำดับฟาโรห์ของราชวงศ์ที่สิบเจ็ดของเขาเป็นดังนี้: ฟาโรห์เซเคมเร-เชดตาวี โซเบคเอมซาฟ → ฟาโรห์เซเคมเร-เวปมาอัต อินเทฟ → ฟาโรห์นุบเคเปอร์เร อินเทฟ → ฟาโรห์เซเคมเร-เฮรูเฮอร์มาอัต อินเทฟ → ฟาโรห์เซเคมเร วัดจ์คาว โซเบคเอมซาฟ → ฟาโรห์เซนัคต์เอนเร → ฯลฯ

ในทางตรงกันข้าม โพลซ์เน้นว่าจะสมเหตุสมผลกว่าที่จะมองว่าฟาโรห์เซเคมเร วัดจ์คาว โซเบคเอมซาฟที่ 1 เป็นฟาโรห์ก่อนหน้าสายฟาโรห์อินเทฟเสียมากกว่า โดยพระราชโอรสที่เป็นที่ทราบของพระองค์ คือ เจ้าชายโซเบคเอมซาฟจากรูปสลักไคโร ซีจี 386 จะเป็นฟาโรห์พระองค์ต่อมา คือ ฟาโรห์เซเคมเร เชดตาวี โซเบคเอมซาฟที่ 2 และเป็นพระราชบิดาของฟาโรห์อินเทฟสองในสามพระองค์ ได้แก่ ฟาโรห์เซเคมเร-เวปมาอัต อินเทฟ และฟาโรห์นุบเคเปอร์เร อินเทฟ ตามหลักฐานจากกรอบประตูที่พบบนถนนสายลักซอร์–ฟัรชูฏในปี ค.ศ.1992–93 (กรอบประตูกล่าวถึงฟาโรห์โซเบคเอม[ซาฟ]ว่าเป็นพระราชบิดาของฟาโรห์นุบเคเปอร์เร อินเทฟ ซึ่งจารึกไว้ว่า “*[นุบเคเปอร์เร] อันเตฟ/[อินเทฟ]* *ผู้ทรงถือกำเนิดแต่ฟาโรห์โซเบคเอม…*” แต่ฟาโรห์พระองค์นี้จะต้องเป็นฟาโรห์โซเบคเอมซาฟที่ 2 เนื่องจากพระราชโอรสของฟาโรห์โซเบคเอมซาฟ วัดจ์คาว มีพระนามว่าโซเบคเอมซาฟ ตามรูปสลักไคโร ซีจี 386)

ส่วนไอแดน ด็อดสัน นักอียิปต์วิทยาชาวอังกฤษก็สนับสนุนการตีความข้อความบนกรอบประตูนี้เช่นกัน และเขาเขียนว่า
:ไรโฮลต์ได้…นำเสนอหลักฐานใหม่จาก “เส้นทางทะเลทราย” จากการสำรวจของดาร์เนลล์ เพื่อแสดงว่าฟาโรห์นุบเคเปอร์เร อินโยเทฟ (ซึ่งไรโฮลต์เรียกว่า “อินโยเทฟ เอ็น”) เป็นพระราชโอรสของ[ฟาโรห์]โซเบคเอมซาฟพระองค์หนึ่ง จึงเป็นการเชื่อมโยงสายราชวงศ์ที่สำคัญภายในราชวงศ์[ที่สิบเจ็ด]

ทฤษฎีลำดับการสืบราชบัลลังก์ของฟาโรห์ของราชวงศ์ที่สิบเจ็ดที่ซึ่งมีศูนย์กลางการปกครองที่เมืองธีบส์ตามแบบของโพลซ์เอง คือ ฟาโรห์ราโฮเทป → ฟาโรห์เซเคมเร วัดจ์คาว โซเบคเอมซาฟที่ 1 → ฟาโรห์เซเคมเร-เชดทาวี โซเบคเอมซาฟที่ 2 → ฟาโรห์เซเคมเร-เวปมาอัต อินเทฟ → ฟาโรห์นุบเคเปอร์เร อินเทฟ → ฟาโรห์เซเคมเร-เฮรูเฮอร์มาอัต อินเทฟ → ฟาโรห์เซนัคต์เอนเร → ฟาโรห์เซเคนเอนเร → ฟาโรห์คาโมส

### คำวิจารณ์ของโพลซ์ต่อมุมมองของไรโฮลต์เกี่ยวกับอินเทฟโมส
ดาเนียล โพลซ์ยังปฏิเสธข้อโต้แย้งของไรโฮลต์ที่ว่า การยกย่องซึ่งฟาโรห์โซเบคเอมซาฟพระองค์หนึ่งมีต่อเจ้าชายพระนามว่า อันเทฟโมส หรือ อินเทฟโมส บนรูปสลัก บีเอ็ม อีเอ 13329 จะมีนัยทางลำดับเวลาด้วย กล่าวคือ ไม่สามารถนำมาใช้เป็นหลักฐานว่าฟาโรห์พระองค์นี้ครองราชย์หลังกลุ่มฟาโรห์อินเทฟได้โพลซ์เขียนว่า “ประเด็นที่ 3” ของไรโฮลต์นั้น
:ตั้งอยู่บนสมมติฐานโดยปริยายว่า บุคคลที่มีชื่ออินเทฟ ซึ่งตั้งชื่อตามฟาโรห์สอง (หรือสาม) พระองค์ในราชวงศ์ที่สิบเจ็ดสามารถเชื่อมโยงกันทางลำดับเวลาได้ แต่กลับเพิกเฉยต่อข้อเท็จจริงที่ว่าฟาโรห์เหล่านี้เองทรงเลือกพระนามของพระองค์อย่างมีเจตนา โดยเลียนแบบฟาโรห์ในช่วงต้นราชวงศ์ที่สิบเอ็ด รวมถึงการใช้สร้อยพระนามอย่างเช่น “มหาราช” [ในกรณีของ]ฟาโรห์เวป-มาอัต อินเทฟ ดังนั้น ข้อโต้แย้งของไรโฮลต์ในประเด็นนี้จึงไม่สมเหตุสมผล แม้จะสมมติว่าเจ้าชาย[อินเทฟโมส]จะทรงมีพระชนม์ชีพอยู่หลังรัชสมัยของหนึ่งในฟาโรห์อินเทฟจากราชวงศ์ที่สิบเจ็ด และถ้าพระองค์เป็นทรงมีพระชนม์ชีพร่วมสมัยกับผู้ทรงสืบราชบัลลังก์ของฟาโรห์[อินเทฟ]จริง [นี่ก็เป็น]เพียงการตีความว่าเจ้าชายพระองค์นั้นได้รับการถวายเกียรติที่รูปสลักของฟาโรห์ผู้ทรงครองราชย์พระนามว่า โซเบคเอมซาฟ เท่านั้น และเฉพาะในกรณีนั้น ข้อโต้แย้งของไรโฮลต์เกี่ยวกับลำดับรัชสมัยของฟาโรห์แห่งราชวงศ์ที่สิบเจ็ดจึงจะมีความหมาย ในทางตรงกันข้าม หากรูปสลักของ[อินเทฟโมส]และตัวเจ้าชายเองมีอายุทางประวัติศาสตร์ที่น้อยกว่ารัชสมัยของฟาโรห์อินเทฟ และมีการยอมรับว่ามีฟาโรห์โซเบคเอมซาฟพระองค์หนึ่งเป็นผู้ทรงสืบราชบัลลังก์ การที่ฟาโรห์โซเบคเอมซาฟทรงยกย่องเจ้าชายพระองค์นั้นก็ไม่สามารถบอกอะไรได้เกี่ยวกับตำแหน่งทางเวลา (ลำดับรัชสมัย) ของฟาโรห์พระองค์นั้น และด้วยเหตุนี้จึงไม่สามารถบอกลำดับรัชสมัยของฟาโรห์[ราชวงศ์ที่สิบเจ็ด]ในช่วงเวลานั้นได้เช่นกัน

## สุสานฝังพระบรมศพ
thumb|ภาพสลักของฟาโรห์เซเคมเร วัดจ์คาว โซเบคเอมซาฟที่วิหารคาร์นัก
"สิ่งของที่ฝังไปพร้อมพระบรมศพของฟาโรห์โซเบคเอมซาฟ [วัดจ์คาว] ไม่ปรากฏพระนามนำหน้าหรือพระนามใด ๆ ของพระองค์ แต่ก็สามารถระบุได้อย่างแน่นอนว่าเป็นของฟาโรห์พระองค์นี้” เนื่องจากหลุมฝังพระศพของฟาโรห์โซเบคเอมซาฟ เชดทาวี (ซึ่งก็คือ ฟาโรห์โซเบคเอมซาฟที่ 2)" ถูกปล้นอย่างหนักตั้งแต่สมัยโบราณ” และถูกโจรปล้นสุสานเผาทำลาย ตามที่บันทึกไว้ในบันทึกปาปิรุสแอ็บบ็อตฉบับที่ 3 1–7 พระบรมศพของฟาโรห์โซเบคเอมซาฟที่ 1 วัดจ์คาวน่าจะทรงถูกฝังที่ดะรอ อะบู อันนะญา และหลุมฝังพระบรมศพของพระองค์เพิ่งถูกค้นพบและปล้นในปลายคริสต์ศตวรรษที่ 19 จากเหตุนี้ คิม ไรโฮลต์จึงชี้ว่าตราประทับสคารับรูปหัวใจขนาดใหญ่ชิ้นหนึ่ง ซึ่ง “เคยและยังคงถูกฝังอยู่ในกรอบทองคำขนาดใหญ่” และมีพระนามว่า ‘โซเบคเอมซาฟ’ ว่าเป็นของฟาโรห์เซเคมเร วัดจ์คาว โซเบคเอมซาฟที่ 1 เนื่องจากหากมาจากสุสานของฟาโรห์โซเบคเอมซาฟที่ 2 ซึ่งถูกปล้นและเผา โจรปล้นย่อมไม่มองข้ามวัตถุขนาดใหญ่เช่นนี้บนมัมมี่ของฟาโรห์ ด้วยเหตุผลใกล้เคียงกัน หีบเก็บอวัยวะภายใน (หรือโถคาโนปิก) ซึ่งทำด้วยไม้ซึ่งปรากฏพระนาม ‘โซเบคเอมซาฟ’ ก็ถูกไรโฮลต์และไอแดน ด็อดสันระบุว่าเป็นของฟาโรห์พระองค์นี้เช่นกัน ต่างจากความเสียหายรุนแรงที่คาดว่าจะพบหากหีบนี้อยู่ในสุสานของฟาโรห์โซเบคเอมซาฟที่ 2 ซึ่งถูกเผาและปล้น “ความเสียหายที่ปรากฏในหลักฐานหมายเลข 26 (กล่าวคือ หีบของฟาโรห์โซเบคเอมซาฟที่ 1) มีเพียงเล็กน้อย ซึ่งสอดคล้องกับความเสียหายที่อาจเกิดจากพ่อค้าจากอัลกุรนะฮ์”

## อ้างอิง

หมวดหมู่:ฟาโรห์ยุคราชวงศ์ที่สิบเจ็ด